Έκατσα με έναν νεαρό, που βγαίναμε μαζί.
ΜΠΙΛΙ ΠΟΡΤΕΡ ΗΘΟΠΟΙΟΣ
Ήταν γύρω στα 24-25.
Βλέπαμε το The Normal Heart.
Ο Ράιαν Μέρφι χρησιμοποιούσε αυτήν την τεχνική
όπου έδειχνε με απότομα κοψίματα μοντάζ άντρες να κουβαλούν τους συντρόφους τους
και να τρέχουν στους δρόμους να σωθούν.
Είμαστε κινούμενες βόμβες εν υπνώσει,
περιμένουμε κάτι να μας πυροδοτήσει.
Αν αυτό το άρθρο δεν σε τρομάξει,
οι γκέι άντρες ίσως δεν έχουν μέλλον στη γη.
Η ύπαρξή μας εξαρτάται από το πόσο μπορούμε να οργιστούμε.
Αυτός ο νεαρός γυρνάει προς το μέρος μου
και λέει "Μωρέ, δεν είναι υπερβολικό;"
Δεν ξέρετε.
Έτσι έμοιαζε.
Χάνεσαι. Μέχρι να φύγεις.
Άλλοτε έναν χρόνο, άλλοτε μία εβδομάδα.
Άνθρωποι πέθαιναν στους δρόμους.
Χριστέ μου!
Φύγε από τον δρόμο!
Μωρό μου!
Θεέ μου!
Βοήθεια!
Ξεχνάμε, η συγκέντρωσή μας είναι πολύ σύντομη.
Επιζήσαμε από πανούκλα. Αληθινή.
Αληθινή πανούκλα.
Σαν τη βουβωνική πανώλη που μας έλεγαν
στην Ιστορία, στο σχολείο.
Έτσι θα γραφτεί κι αυτό στην Ιστορία.
Δεν θα μας σβήσετε.
Δεν θα ξαναγίνει ποτέ αυτό.
Η ΕΞΑΠΛΩΣΗ
Το 1981, μια μυστηριώδης ασθένεια χτύπησε τις ΗΠΑ.
Θαμμένο στη σελίδα 20 των The New York Times...
ΣΠΑΝΙΟΣ ΚΑΡΚΙΝΟΣ ΣΕ 41 ΟΜΟΦΥΛΟΦΙΛΟΥΣ
...ένα άρθρο περιέγραφε μια σπάνια μορφή καρκίνου.
Θα περνούσαν μήνες μέχρι τα βραδινά δελτία της τηλεόρασης
να πιάσουν το θέμα.
Η αρχική κάλυψη του θέματος του AIDS ήταν τρομακτική.
Θυμάμαι ότι έβλεπα ειδήσεις και μιλούσαν
για τον καρκίνο...
ΓΟΥΙΛΣΟΝ ΚΡΟΥΖ ΗΘΟΠΟΙΟΣ
...και πώς επηρέαζε τους γκέι άντρες.
Επιστήμονες στο Κέντρο Ελέγχου Νοσημάτων της Ατλάντα εξέδωσαν σήμερα
τα αποτελέσματα μιας μελέτης
που δείχνει ότι ο τρόπος ζωής ορισμένων ομοφυλόφιλων αντρών
έχει εξαπολύσει επιδημία μιας σπάνιας μορφής καρκίνου.
Πρόσφατα στη δουλειά μου...
ΡΕΪΤΣΕΛ ΜΑΝΤΟΟΥ ΔΗΜΟΣΙΟΓΡΑΦΟΣ
...γύρισα λίγο πίσω και κοίταξα ειδήσεις από το αρχείο
σχετικά με την κάλυψη της επιδημίας AIDS.
Οι ειδησεογραφικοί οργανισμοί έπρεπε να αποφασίσουν
πόσο από το πρόβλημα θα παρουσίαζαν.
Οι εικόνες που βρήκαμε είναι φρικτές και σπαρακτικές.
Αν η Αμερική πρόκειται να αποδεχθεί τον φονιά, πρέπει να τον δει.
Ανεξάρτητα από το πόσοι γκέι άντρες πέθαναν από AIDS,
ακόμα κι όταν έγιναν εκατοντάδες και μετά χιλιάδες,
το έβλεπαν ακόμα ως απρόσωπη απώλεια.
Όλη αυτή η προσοχή που δίνουν τα ΜΜΕ στα θύματα του AIDS
με ενοχλεί πραγματικά.
Ας πούμε τα πράγματα όπως είναι.
Το AIDS είναι αφροδίσιο νόσημα
και η πλειοψηφία των θυμάτων είναι ηθικά ανεπαρκείς.
Μπορεί να μην έχουμε θεραπεία, αλλά ξέρουμε πώς προλαμβάνεται.
Αναμφίβολα η ομοφοβία εκτινάχθηκε...
ΔΡ ΓΟΥΕΣΤΧΑΪΜΕΡ ΠΑΡΟΥΣΙΑΣΤΡΙΑ
...γιατί οι άνθρωποι φοβήθηκαν.
Κυριάρχησε υστερία για το AIDS.
Ο κόσμος σκεφτόταν "Αυτό επηρεάζει μόνο τους γκέι.
Τι πειράζει αν πεθαίνουν γκέι;"
ΝΤΟΝ ΛΕΜΟΝ ΔΗΜΟΣΙΟΓΡΑΦΟΣ
Οπότε, δεν τους ένοιαζε.
Και πού να ήξεραν ότι δεν ήταν μόνο ασθένεια των γκέι,
αλλά θα είχε τεράστιο αντίκτυπο στις ΗΠΑ και σε όλον τον κόσμο.
ΚΑΡΚΙΝΟΣ ΤΩΝ ΓΚΕΪ
Η πρώτη τηλεταινία για το AIDS...
ΠΙΤΕΡ ΣΤΑΛΙ ΑΚΤΙΒΙΣΤΗΣ
...ήταν το An Early Frost, το 1985.
Θυμάμαι ότι το έβλεπα σιωπηλά, με τη μητέρα μου,
και σκεφτόμουν "Θα νομίζει ότι αυτό θα πάθω κι εγώ".
Θυμάμαι πόσο όμορφος ήταν.
Ο Κουίν ήταν κούκλος.
Με αυτά τα μπλε μάτια να σε διαπερνούν.
Έχετε ακούσει για το σύνδρομο επίκτητης ανοσολογικής ανεπάρκειας;
AIDS;
Μου λέτε ότι έχω AIDS;
Όταν πήρα το σενάριο, ήμουν 25 ετών.
Με συνεπήρε το συναισθηματικό βάθος της ιστορίας
και το περιεχόμενό της.
Ήταν μια εποχή...
ΕΪΝΤΑΝ ΚΟΥΙΝ ΗΘΟΠΟΙΟΣ
...πριν μιλήσει ανοιχτά ο Ροκ Χάτσον
και γίνει εξώφυλλο στους The New York Times.
Αυτό συνέβη στη διάρκεια των γυρισμάτων.
Η πληροφόρηση για το AIDS ήταν μηδαμινή.
Αναρωτιέμαι πόσοι ακόμα θα θέλουν να μου σφίξουν το χέρι
μόλις μάθουν τι έχω.
Γράψαμε την ταινία για την επαρχία.
ΡΟΝ ΚΟΟΥΕΝ - ΝΤΑΝΙΕΛ ΛΙΠΜΑΝ ΣΥΓΓΡΑΦΕΙΣ
Για όσους δεν ήξεραν τίποτα για το AIDS ή τους γκέι,
επειδή ήταν σημαντικό οι άνθρωποι να γνωρίζουν τι γίνεται.
Αυτό που συμβαίνει είναι ότι επιστρέφει αυτός
και λέει στην οικογένειά του ότι έχει AIDS, ότι νοσεί.
Κάναμε μια έρευνα και ανακαλύψαμε
ότι τις περισσότερες φορές οι οικογένειες των ασθενών δεν ήξεραν ότι είναι γκέι.
Γι' αυτό κάναμε τη διπλή αποκάλυψη
"Είμαι γκέι κι έχω AIDS".
Έχω AIDS.
Είναι αδύνατον. Είναι... Ποιος σου είπε τέτοιο πράγμα;
Οι γιατροί. Έκαναν εξετάσεις.
Όχι, το AIDS είναι ασθένεια των...
Είμαι γκέι, μαμά.
Μπαμπά.
Όχι!
Η σκηνή γυρίστηκε πριν από 31 χρόνια, αλλά ακόμα νιώθω την ανάγκη,
και μόνο που τη σκέφτομαι, να παλέψω για τον σεβασμό που άξιζε ο ήρωας.
Ξέρω ότι σας είναι δύσκολο.
Και έπρεπε να σας το είχα πει νωρίτερα.
Αλλά δεν θα απολογηθώ γι' αυτό που είμαι,
επειδή άργησα να το αποδεχθώ.
Το An Early Frost πήρε εξαιρετικές κριτικές.
ΥΠΟΨΗΦΙΟΤΗΤΕΣ EMMY
Κέρδισε τέσσερα Emmy
και ξεπέρασε σε τηλεθέαση το Monday Night Football,
αφού τη μέρα που προβλήθηκε το είδε ένας στους τρεις Αμερικανούς.
Το πιο ενδιαφέρον
ήταν πως η ταινία δεν είχε ούτε έναν διαφημιζόμενο.
- Κανείς δεν ήθελε να διαφημιστεί σε αυτήν. - Είχαμε έναν.
Μόνο έναν είχαμε. Τη Βίβλο.
Μ' αρέσουν τα βιβλία που καταλαβαίνω
και για μένα Η Βίβλος είναι η καλύτερη.
Για πραγματικά παραδοσιακά Χριστούγεννα, αγοράστε τη Βίβλο.
Όσο το έβλεπα, ήμουν πολύ κρυωμένος.
Έβηχα σε όλη την ταινία
και ο φίλος μου μου είπε "Σαν εκείνον κάνεις".
Και μου έδειξε τον Κουίν που υπέφερε από πνευμονοκύστη.
Είσαι καλά;
Βλέποντας έναν ηθοποιό στην οθόνη να έχει AIDS,
αποφάσισα να επισκεφθώ τον γιατρό μου, επειδή έβηχα έντονα.
Κι έτσι το έμαθα.
Δύο εβδομάδες αργότερα έπαιξα την ταινία με την οικογένειά μου.
Έπρεπε να τους πω ότι ήμουν οροθετικός
και είχα ένα σύνδρομο που συνδέεται με το AIDS.
Και, επί τη ευκαιρία, είμαι γκέι.
Από τότε το λέω "Διπλή αποκάλυψη του Early Frost".
Δεν θες να το σκέφτεσαι.
Ξέρεις ότι πέθανε ο καλύτερός σου φίλος.
ΛΑΡΙ ΚΡΕΪΜΕΡ ΑΚΤΙΒΙΣΤΗΣ
Ξέρεις ότι ο σύντροφός σου
νοσηλεύεται με πνευμονοκύστη,
που έχει 80% θνησιμότητα.
Πρέπει να διαδώσουμε την πληροφορία.
Είναι δύσκολο, γιατί δεν υπάρχει δίκτυο γκέι.
Είχα ακούσει για τον Λάρι Κρέιμερ.
Είχα μάθει γι' αυτόν το '81 ή το '82,
τότε που ούρλιαζε.
Αλλά ο Τύπος δεν του είχε δώσει καμία σημασία.
Ένα πρωί, καθ' οδόν για τη δουλειά μου στη Γουόλ Στριτ...
ένας χαριτωμένος γκέι μου έδωσε ένα φυλλάδιο για μια εκδήλωση
που θα γινόταν μία ώρα αργότερα.
Ήταν η πρώτη εκδήλωση της ACT UP.
- Τι θέλουμε; - Θεραπεία!
- Πότε τη θέλουμε; - Τώρα!
ΔΙΑΜΑΡΤΥΡΙΑ ΤΗΣ ACT UP ΜΑΡΤΙΟΣ 1987
- Τι θέλουμε; - Θεραπεία!
- Πότε τη θέλουμε; - Τώρα!
Ήμουν στην αίθουσα συναλλαγών της JP Morgan
και οι χρηματιστές μιλούσαν για το AIDS.
Ο επικεφαλής και μέντοράς μου...
αποφάσισε να τερματίσει τη συζήτηση
λέγοντας "Αν θέλετε τη γνώμη μου, τους αξίζει να πεθάνουν,
αφού τον παίρνουν απ' τον κώλο".
Τότε σκέφτηκα "Θα βρω αυτήν την ομάδα".
ACT UP, μπείτε στη μάχη!
Αύριο το πρωί στο δημαρχείο!
ACT UP, μπείτε στη μάχη! Αύριο το πρωί στο δημαρχείο!
Πήγα στην επόμενη συνάντηση εκείνη τη Δευτέρα
και έκτοτε πηγαίνω πάντα.
Σύντομα έγινε η ζωή μου, η εκκλησία μου...
ΠΙΤΕΡ ΣΤΑΛΙ
...το μέλλον μου, ο σωτήρας μου.
Η χρήση της τηλεόρασης και των μίντια από την ACT UP
ήταν όλο το μυστικό.
Θα δείχναμε στην τηλεόραση κάτι που δεν είχαν ξαναδεί.
Δέχομαι να συναντηθώ με τρία άτομα, αν φύγετε οι υπόλοιποι.
Οι ακτιβιστές έστηναν επίτηδες
όλη αυτήν την παράσταση στις διαμαρτυρίες τους,
ώστε να υπάρχουν άνθρωποι που φιλιούνται, άνθρωποι του ίδιου φύλου.
Γίνονταν κραυγαλέες κινήσεις επίδειξης της γκέι ταυτότητας.
Πρώτη φορά το έδειχνε η τηλεόραση.
Η κοινότητα είχε εξεγερθεί
και, για πρώτη φορά, ήταν πρόθυμη να βγαίνει στους δρόμους...
ΣΙΩΠΗ = ΘΑΝΑΤΟΣ
...μαζικά, κάθε εβδομάδα.
ACT UP, μπείτε στη μάχη! Πορεία προς το δημαρχείο!
Βγαίνουμε μπροστά.
Όλος ο κόσμος παρακολουθεί.
ΠΙΤΕΡ ΣΤΑΛΙ
Μπαίνοντας μπροστά στις κάμερες,
με οργή κι αποφασιστικότητα,
λέγαμε ότι δεν θα το ανεχτούμε άλλο.
Για τους Αμερικανούς, αυτό ήταν το coming-out για το κίνημα.
Πιθανότατα τότε μας είδαν για πρώτη φορά,
επειδή ήταν σε εθνική κάλυψη.
Διαξιφισμοί: Κόντρα στις Πιθανότητες.
Τι θα έλεγες σε ένα παιδί με ομοφυλοφιλικές τάσεις
- που θέλει να ζήσει πολλά χρόνια; - "Βάζε προφυλακτικό".
Βασικά, και λιπαντικό να βάζει, μιας και το λέμε, που έχει...
- Ρώσικη ρουλέτα. - Δεν είναι ρώσικη ρουλέτα.
Ρώσικη ρουλέτα είναι να μην ενημερώνουμε τον κόσμο...
ΠΙΤΕΡ ΣΤΑΛΙ
...όταν η ανθρώπινη φύση μας ωθεί σε ερωτική επαφή...
- Άρα, η αγαμία είναι αδύνατη; - Δεν πιάνει.
Ο κόσμος δεν θα το κάνει και πολλοί θα πεθάνουν.
To 60 Minutes είχε πολύ μεγάλο κοινό
και σκεφτήκαμε πως ήταν ώρα πια να κάνουν
ένα ρεπορτάζ για την ACT UP.
Μπορεί να μη σας αρέσει που φτάνουν στα άκρα, αλλά εκείνοι δεν δίνουν δεκάρα.
Είναι οργισμένοι, πεθαίνουν και θεραπεία δεν υπάρχει.
Δεν θέλω να πεθάνω γαλήνια.
ΜΠΟΜΠ ΡΑΦΣΚΙ ΑΚΤΙΒΙΣΤΗΣ
Θέλω να αγωνιστώ μέχρι τέλους.
Μου δίνει λόγο να ζω.
Πολεμήστε το AIDS! ACT UP!
Καθώς το μήνυμα της ACT UP απλωνόταν στην Αμερική,
οι ακτιβιστές επικεντρώνονταν στην ανάγκη για οικονομική θεραπεία
για τους ασθενείς του AIDS.
Μην εγκαταλείψετε ποτέ τον αγώνα! Η υγεία είναι δικαίωμα!
Η κυβέρνηση ακόμα δεν έδινε χρήματα στην έρευνα για το AIDS,
ούτε κονδύλια για τους νοσούντες.
Στρέφαμε, λοιπόν, μεγάλο κομμάτι της δράσης μας στον Οργανισμό Φαρμάκων,
για να τους κάνουμε να επιταχύνουν τη διαδικασία.
Αποφασίσαμε να φτάσουμε ως την πόρτα τους.
Δεν αρκεί η ζιδοβουδίνη! Δώστε μας και τα υπόλοιπα!
75.000 ΜΕ AIDS ΑΝΤΙΣΤΑΘΕΙΤΕ!
Ζητάμε να κινηθούν γρηγορότερα.
ΒΙΤΟ ΡΟΥΣΟ ΑΚΤΙΒΙΣΤΗΣ
Η σιωπή σημαίνει θάνατος!
Ένοχος!
Έγινε μεγάλη έκρηξη.
Μας έδειξαν παντού.
Όλος ο κόσμος παρακολουθεί!
Οι εικόνες που δείξαμε εκείνη τη μέρα άλλαξαν για πάντα τη δυναμική.
Άρχισαν να μειώνονται, σύμφωνα με την Gallup, άμεσα
και ραγδαία οι αντιδράσεις που υπήρχαν
απέναντι στους γκέι από το ξεκίνημα της κρίσης με το AIDS.
Μέσα σε τρία χρόνια από εκείνη τη διαδήλωση,
ο προϋπολογισμός της έρευνας για το AIDS,
υπό την κυβέρνηση Ρεπουμπλικανών προέδρων, τριπλασιάστηκε.
Αυτή είναι η δύναμη της τηλεόρασης.
Η έγκριση του ΟΤΦ για τη ζιδοβουδίνη σήμερα
είναι από τις ταχύτερες στην ιστορία
και κάνει το φάρμακο διαθέσιμο σε 14.000 ασθενείς του AIDS
που το χρειάζονται.
Μέχρι το 1990, δόθηκε πάνω από ένα δις δολάρια στην έρευνα.
Μόνο τρία χρόνια. Μόνο τόσο χρειάστηκε.
Αυτά τα χρήματα είναι ο λόγος που βρίσκομαι εδώ
και ο λόγος που ζουν εκατομμύρια άνθρωποι σε όλον τον κόσμο.
Πιστεύεις ότι θα ζήσεις μέχρι να βγει θεραπεία;
ΠΙΤΕΡ ΣΤΑΛΙ ΑΚΤΙΒΙΣΤΗΣ
Όχι.
Θα πεθάνεις απ' αυτό;
Βλέποντας την απαισιοδοξία στην οποία είχα βυθιστεί το 1992...
είναι γλυκόπικρο,
γιατί ξέρω πως αυτή ήταν η πραγματικότητα για τους περισσότερους
που έδιναν τη μάχη τότε.
Μόνο μια μειοψηφία από εμάς τα κατάφερε και βγήκε ζωντανή.
Υπάρχει η ενοχή του επιζήσαντα.
Και υπάρχουν και πολλά φαντάσματα που βλέπουμε σε αυτό το αρχειακό υλικό.
Οι περισσότερες ιστορίες AIDS είχαν να κάνουν με λευκούς γκέι άντρες
και ελάχιστες με Αφροαμερικανούς.
Βασικά, οι γκέι στην τηλεόραση ήταν μόνο λευκοί.
ΠΑΤΡΙΚ-ΙΑΝ ΠΟΛΚ ΔΗΜΙΟΥΡΓΟΣ
Όποτε έβλεπες ιστορίες για το AIDS,
ήταν από την πλευρά των λευκών.
Αλλά η επιδημία AIDS ήταν ολέθρια ειδικά για τους μαύρους γκέι.
Αυτό θέλησα να θίξω με το Noah's Arc.
Θέλω να ξεκαθαρίσω κάτι.
Έχω κοιμηθεί με πολλούς.
Είναι πιθανό να είμαι οροθετικός,
οπότε, αν δεν θες να βγούμε, το καταλαβαίνω.
Δεν πειράζει, Ρίκι.
- Είσαι σίγουρος; - Όχι.
Είμαι οροθετικός.
Είχαμε πολλές τέτοιες ιστορίες στο Noah's Arc.
Μιλήσαμε για τον HIV και το AIDS.
Πριν από αυτό, ο Τζέφρι Ράιτ στο Ο Θεός ξέχασε τον Παράδεισο...
Ο ΘΕΟΣ ΞΕΧΑΣΕ ΤΟΝ ΠΑΡΑΔΕΙΣΟ
...ενσάρκωσε έναν έγχρωμο γκέι
σε μια σειρά για όσους ζουν με AIDS.
Ό, τι κι αν γίνει, μωρό μου, θα είμαι δίπλα σου.
Σ' αγαπώ.
Αυτός ο ρόλος είναι ένας εξαιρετικά ευφραδής
και παθιασμένος έγχρωμος άντρας,
που θέλει να υπερασπιστεί τον εαυτό του.
Θέλω λευκό νοσοκόμο. Έχω συνταγματικό δικαίωμα.
Βρες τη φλέβα, αλλιώς θα σου κάνω μήνυση και θα σε καταστρέψω,
- αργόστροφε, μαύρε μαλάκα. - Πρόσεχε.
Μη μου μιλάς έτσι, ειδικά όταν κρατάω κάτι τέτοιο,
γιατί μπορεί να σ' το χώσω κατά λάθος στην καρδιά, αν έχεις.
ΠΟΖΑ
Στο Πόζα, δεν γίνεται να μιλήσεις για τη Νέα Υόρκη της δεκαετίας του '80,
για τους κουίρ και τους τρανς...
ΣΥΓΓΡΑΦΕΑΣ/ΣΚΗΝΟΘΕΤΗΣ
...χωρίς να μιλήσεις για τον πανταχού παρόντα μπαμπούλα.
Κυρίως όταν οι αγαπημένοι σου άνθρωποι, αυτοί που σε περιβάλλουν,
αυτοί στους οποίους έδωσες αγάπη και φροντίδα,
πεθαίνουν καθημερινά.
Χρειάζεται υπομονή για αυτά που μας κάνουν να νιώθουμε άβολα,
να αναρωτηθούμε γιατί νιώθουμε έτσι
και στη συνέχεια να περάσουμε στην επόμενη φάση... της απελευθέρωσης.
Το Πόζα γκρεμίζει το φράγμα για τους έγχρωμους και τους τρανς.
Τι λέει, λοιπόν; Έλα τώρα, μη με κρατάς σε αγωνία.
Τράβα το τσιρότο.
Όταν η Μπλάνκα πάει στο νοσοκομείο να μάθει πώς είναι...
Μπλάνκα, το τεστ είναι θετικό, έχεις τον HIV.
...ο κόσμος έπρεπε να δει την πλευρά της και πώς θα το διαχειριζόταν...
ΕΜΤΖΕΪ ΡΟΝΤΡΙΓΚΕΖ ΗΘΟΠΟΙΟΣ
...γιατί ποτέ κανείς δεν είχε δείξει μια γυναίκα οροθετική.
- Ευχαριστώ. - Για τι;
Θα είναι δύσκολο να λες κάθε μέρα σε ανθρώπους ότι πεθαίνουν.
Τέτοιες σειρές άνοιξαν συζητήσεις
με τρόπο που δεν είχε ξαναγίνει.
Είναι δυνατό. Πολύ δυνατό.
ΕΝΩΣΗ ΓΚΕΪ ΚΑΙ ΛΕΣΒΙΩΝ ΕΝΑΝΤΙΟΝ ΤΗΣ ΔΥΣΦΗΜΗΣΗΣ
Η ΕΓΚΛΕΔ ξεκίνησε το 1985, εν μέσω της κρίσης AIDS.
Διαμαρτυρόμασταν για τους δημοσιογράφους και τα ΜΜΕ...
ΣΑΡΑ ΚΕΪΤ ΕΛΙΣ ΠΡΟΕΔΡΟΣ ΕΓΚΛΕΔ
...επειδή έδειχναν ως κακούς τους γκέι άντρες.
Σύντομα συνειδητοποιήσαμε
ότι, όχι μόνο έπρεπε να διορθώσουμε την αδικία στα ΜΜΕ,
αλλά χάναμε και απίστευτο έδαφος
στο Χόλιγουντ και στα σενάρια.
Η σιωπή του χώρου είναι ειρωνική στην καλύτερη και τραγική στη χειρότερη.
Δεν υπήρχαν πολλοί άνθρωποι πρόθυμοι να πουν τέτοιες ιστορίες.
Δεν υπήρχαν πολλοί ηθοποιοί να παίξουν LGBTQ ρόλους.
Έτσι, η προβολή μας δέχτηκε καίριο χτύπημα.
Καταμεσής της επιδημίας AIDS,
καθώς οι LGBTQ ήρωες εξαφανίζονταν από την τηλεόραση...
ΟΜΑΔΑ ΠΕΝΘΟΥΣ ΑΠΟ AIDS
...το LGBTQ κοινό άρχισε να στρέφεται
στο πιο απίθανο τηλεοπτικό σόου.
ΤΑ ΧΡΥΣΑ ΚΟΡΙΤΣΙΑ
Λατρεύω τα Χρυσά Κορίτσια.
Είναι η βραδινή τελετουργία μου. Χαλαρώνω και βλέπω.
ΚΑΡΣΟΝ ΚΡΕΣΛΙ
Έχω δει όλα τα επεισόδια δύο-τρεις φορές.
Θεούλη μου!
ΤΑ ΧΡΥΣΑ ΚΟΡΙΤΣΙΑ
Γιατί νιώθω την ανάγκη να κάνω μπάνιο;
Τα Χρυσά Κορίτσια είναι εμβληματική σειρά,
για μια οικογένεια που αυτοδημιουργήθηκε.
Νομίζω ότι πολλοί γκέι, ειδικά στην ηλικία μου και μεγαλύτεροι,
που ίσως να μην είχαν αποδοχή από τις οικογένειές τους,
συνδέονται με της ηρωίδες που είναι σαν οικογένεια κατ' επιλογήν.
Φυσικά και είχαν και γκέι ιστορίες.
Μπλανς, δεν θα ανησυχούμε τι θα πει ο κόσμος για τη σχέση μας.
Δεν έχει σημασία, αφού έχουμε ο ένας τον άλλον.
Θα έκανα τα πάντα για τον Νταγκ κι εκείνος θα μου το πισωγύριζε.
Βλέπω τα Χρυσά Κορίτσια ως γκέι αρχέτυπα.
Είναι ιδιοφυές, γιατί δεν ήταν εύκολο...
ΜΑΡΓΚΑΡΕΤ ΤΣΟ ΗΘΟΠΟΙΟΣ/ΚΩΜΙΚΟΣ
...να βάλεις άντρες τότε,
μα μπορούσες να το υπονομεύσεις αυτό, να κοροϊδέψεις τη δεδομένη κατάσταση
και να φτιάξεις ένα σίριαλ για τρεις ηλικιωμένες κυρίες.
Δεν έχεις καταλάβει ακόμα την ιδέα των γκέι, έτσι;
Θα υπάρχουν ομοφυλόφιλοι που βγαίνουν με γυναίκες.
Ναι, λέγονται λεσβίες.
Μου θυμίζουν καμιά φορά το τσουχτερό χιούμορ
που έχουν οι ντραγκ κουίν.
ΚΟΝΡΑΝΤ ΡΙΚΑΜΟΡΑ ΗΘΟΠΟΙΟΣ
Οι γκέι ταυτίζονται με αυτά...
τα παγερά βλέμματα που δίνει η Μπι Άρθουρ.
Το ονομάζω φαινόμενο Τένεσι Ουίλιαμς.
Το πώς οι γκέι άντρες για πολύ καιρό
μιλούσαν με τη φωνή...
των γυναικείων χαρακτήρων.
Όλες οι ιστορίες του Τένεσι Ουίλιαμς ήταν για γκέι άντρες.
Και, επειδή κάναμε τόσα χρόνια αυτήν την αντικατάσταση,
αγαπάμε τόσο πολύ τις ντίβες μας.
Ντρέπομαι να με βλέπουν με αυτό το πατσαβούρι.
Μπορούμε να ταυτιστούμε με τις ιστορίες
σε σειρές όπως τα Χρυσά Κορίτσια και το Designing Women.
Νομίζω ότι οι γυναίκες έχουν πολλά κοινά χαρακτηριστικά με τους LGBTQ,
ειδικά με τους γκέι άντρες.
Έχουν περιθωριοποιηθεί κοινωνικά.
ΛΙΝΤΑ ΜΠΛΑΝΤΓΟΥΟΡΘ-ΤΟΜΑΣΟΝ ΔΗΜΙΟΥΡΓΟΣ
Μου ήταν πολύ εύκολο να βάλω σε γυναίκες τις αντρικές φωνές που αγαπούσα.
Επιτέλους μιλούν, έχουν ονόματα.
Εμείς οι γυναίκες δεν έχουμε αρκετή εξουσία,
ούτε χρήματα, ούτε αυτοπεποίθηση για να κάνουμε κάτι,
αλλά μας κατηγορούν για όλα.
Θα σου πω κάτι άλλο!
Μόλις η LGBTQ κοινότητα κατάλαβε πως είμαστε με το μέρος τους,
κάθε μονόλογος στο Designing Women,
ό, τι κι αν αφορούσε, ήταν μια φιλελεύθερη διατριβή
ενάντια στον φανατισμό και την προκατάληψη. Ένιωθαν συγγένεια.
Εκείνη τη νύχτα έσβησαν τα φώτα στην Τζόρτζια.
Η Τζούλια Σούγκαρμπεϊκερ. Όλους τους μονολόγους της
μπορούσαν να τους λένε γκέι ακτιβιστές.
Γι' αυτό είχαν τέτοια απήχηση,
επειδή έλεγαν αυτά που έπρεπε να ειπωθούν!
Να βλέπεις μια σειρά που λατρεύεις
και ξαφνικά να ασχολούνται με γκέι θέματα ή να έχουν γκέι ήρωες.
Θέλω να την αναλάβετε εσείς. Να τη σχεδιάσετε.
Γιατί θες να σχεδιάσουμε την κηδεία σου;
Επειδή πεθαίνω. Και σας θεωρώ καλόγουστες.
Ήξερα ήδη ότι ήθελα να υπερασπιστώ την LGBTQ κοινότητα στην τηλεόραση,
γιατί ένιωθα βαθιά την αγωνία της μάχης τους.
Αλλά αυτό εντάθηκε όταν η μητέρα μου κόλλησε AIDS.
Ήμασταν στο νοσοκομείο, η μητέρα μου ήταν εκεί μόνο με...
Το κόλλησε από μετάγγιση αίματος στη διάρκεια επέμβασης στην καρδιά.
Στον όροφο ήταν άλλοι 17 νεαροί άντρες
και όλοι πέθαιναν από AIDS.
Καθόμουν στο μικρό δωμάτιο όπου βλέπεις τηλεόραση το βράδυ
κι εκείνοι πέθαιναν στα δωμάτιά τους μόνοι, παρέα με ένα τηλεπαιχνίδι.
Ράγισε η καρδιά μου.
Η θεραπεία της μητέρας μου ήταν φρικτή. Καλύτερη από τους γκέι άντρες,
αλλά και πάλι φρικτή.
Κανείς δεν ήξερε πώς το κολλάς, φοράγαμε γάντια και μάσκες.
Της έφερναν τα φάρμακα σε έναν κουβά, τον οποίο κλοτσούσαν.
Μια μέρα, άκουσα μία νοσοκόμα να λέει,
"Αν θέλετε τη γνώμη μου, αυτή η ασθένεια ένα πράγμα κάνει.
Σκοτώνει αυτούς που πρέπει".
Και σκέφτηκα "Θα το θυμάμαι αυτό.
Και θα ακουστεί στην τηλεόραση".
Δεν θέλω να πληγώσω κανέναν,
μα, αν αυτοί δεν έκαναν ό, τι έκαναν,
δεν θα πάθαιναν ό, τι έπαθαν.
Αν θέλετε τη γνώμη μου, αυτή η ασθένεια ένα πράγμα κάνει.
Σκοτώνει αυτούς που πρέπει.
Άιμοτζιν, λυπάμαι πολύ.
Θα πρέπει να μετακινήσεις το αμάξι σου.
- Γιατί; - Γιατί φεύγεις.
Τι είναι αυτά που λες;
Όλοι εμείς, οι "διαφορετικοί",
οι "παραγκωνισμένοι", ξέρεις,
πρέπει να μείνουμε ενωμένοι και να πούμε "Λοιπόν, όχι".
Άιμοτζιν, σοβαρέψου! Σε ποιον νομίζεις πως μιλάς;
Αν ο Θεός μοίραζε αφροδίσια νοσήματα
ως τιμωρία στους αμαρτωλούς,
εσύ θα νοσηλευόσουν όλη την ώρα.
Είπα στη μαμά μου "Για σένα έγραψα την εκπομπή".
Ήταν δικαίωση για εκείνη
και ένιωσα πως ήταν δικαίωση και για τους 17 νεαρούς που πέθαναν
όσο ήμασταν στον ίδιο όροφο.
Το AIDS είναι τρομακτικό.
Δεν το συνηθίζεις.
Ο κόσμος φοβάται.
Δεν υπάρχει θεραπεία, Άντζελα.
Στα τέλη της δεκαετίας του '80, οι θάνατοι από AIDS αυξήθηκαν δραματικά
και οι καθημερινές σειρές ασχολήθηκαν με την επιδημία.
Ξέρουμε πως δεν κολλάει από μια πετσέτα,
από ένα φιλί στο μάγουλο, από μια αγκαλιά ή από τα χέρια.
Τζέσι...
σου υπόσχομαι ότι όλα τα πάνε καλά.
Η σαπουνόπερες είχαν και συναισθηματικά στοιχεία...
ΤΖΟΝΑΘΑΝ ΓΚΡΟΦ ΗΘΟΠΟΙΟΣ
...γιατί ήταν σαν σανίδα σωτηρίας.
Ήταν οι φίλοι σου στη διάρκεια της μέρας.
ΗΘΟΠΟΙΟΣ/ΚΩΜΙΚΟΣ
Ήταν τεράστιες. Τις παρακολουθούσαν μαζικά.
Ο κόσμος μιλούσε για τους χαρακτήρες σαν να τους ήξερε
και συγκινούνταν μαζί τους.
ΑΝΤΙ ΚΟΕΝ ΠΑΡΟΥΣΙΑΣΤΗΣ
Σκηνή που θυμάμαι από σαπουνόπερα;
Πόσον χρόνο έχετε;
Μεγάλωσα με το All My Children.
Όλοι λένε πως εκεί εμφανίστηκε ο πρώτος γκέι ήρωας σε μεσημεριανή σειρά.
Αλλά θυμάμαι τη λεσβία ερωμένη της Ντόνα Πέσκαου.
Δεν θέλω να τη βλέπεις! Δεν θέλω να βλέπεις καμία!
Σ' αγαπώ.
Θέλω να είμαι η ερωμένη σου.
Καθώς οι ιστορίες στις καθημερινές σειρές προσαρμόζονταν...
ΣΑΝΤΑ ΜΠΑΡΜΠΑΡΑ
Κάναμε μαζί ιππασία και τέτοια.
Ήθελε κάποιον να μιλήσει, να κάνει παρέα.
Κι εγώ το ίδιο.
...οι LGBTQ ήρωες εμφανίζονταν όλο και συχνότερα.
Ίσως εσείς δεν με θέλετε εδώ, αλλά ο Τσαρλς με θέλει.
Πάνω από το πτώμα μου.
Το 1992,
το One Life to Live επικεντρώνεται στον γκέι έφηβο Μπίλι...
φωτίζοντας την LGBTQ εμπειρία των νέων,
που σπάνια βλέπαμε στην τηλεόραση.
Όταν έκανα παραγωγή στο This Morning του CBS,
ο Ράιαν Φιλιπέ έπαιζε έναν γκέι χαρακτήρα στο One Life to Live.
Σκεφτόμουν "Είναι επαναστατικό!
Πολύ σημαντική ιστορία, πρέπει να τη δείξουμε".
Πήρα συνέντευξη από τον Ράιαν Φιλιπέ, που ήταν πολύ νέος.
Η αγαπημένη σειρά της μαμάς μου ήταν το One Life to Live.
Η πρώτη μου δουλειά ως ηθοποιού ήταν στην αγαπημένη σειρά της μητέρας μου.
Τελείωνα το σχολείο στο Ντέλαγουερ τότε,
ήμουν κάπως αφελής, δεν ήξερα κανέναν ανοιχτά γκέι.
Ήξερα ότι ο χαρακτήρας ήταν γκέι έφηβος.
Αυτό ήταν πριν από το Ellen και το Will & Grace
και όλα τα υπόλοιπα, οπότε, ήταν σημαντική απόφαση
σε εκείνη τη φάση της ζωής μου.
Είναι ένα θέμα που μπαίνει μέσα στο σαλόνι μας
κάθε μέρα στις δύο το μεσημέρι.
Να τι συμβαίνει στη φανταστική πόλη Λάνβιου,
στο καθημερινό δράμα του ABC, One Life to Live.
Κεντρικός ήρωας είναι ο 17χρονος Ράιαν Φιλιπέ,
που μόλις αποφοίτησε από το Λύκειο Βαπτιστών του Νιούκασλ,
στην πατρίδα του, στο Ντέλαγουερ.
Ήμουν πολύ μικρός τότε, αλλά θυμάμαι να το συζητούν
και να το λένε στις ειδήσεις.
Είμαι 17, μόλις τελείωσα το σχολείο,
με νοιάζει τι λένε οι φίλοι, η οικογένεια, η εκκλησία.
Προσευχήθηκα πολύ.
Ξαγρύπνησα με αυτήν τη σκέψη, μίλησα στους γονείς μου.
Τότε πήγαινα σε χριστιανικό σχολείο
και η αντίδραση όταν πήρα τη δουλειά ήταν έντονη.
Δεν χάρηκαν που είχα δεχθεί τη δουλειά.
Τζο, λες να ήταν εύκολο;
Λες να λέω σε όλους όσους ξέρω
"Τι πίτσα θες; Και, να σου πω, είμαι γκέι";
Το σημαντικό με τον Ράιαν Φιλιπέ στο One Life to Live
ήταν ότι, ναι, έπαιζε έναν γκέι έφηβο
και, ναι, ήταν σημαντικό για τους εφήβους να δουν κάτι τέτοιο,
αλλά ας θυμηθούμε ποιοι βλέπουν τέτοιες σειρές. Οι νοικοκυρές.
Πολλές από αυτές έβλεπαν για πρώτη φορά
γκέι έφηβο στην τηλεόραση.
Αρχίσαμε να παίρνουμε γράμματα και κατάλαβα
ότι έκανα κάτι σημαντικό.
Τότε εξαφανίστηκαν όλοι οι φόβοι και οι επιφυλάξεις.
"Αγαπητέ Ράιαν, όπως υποκρίνεσαι εσύ στη σειρά, υποκρίνομαι κι εγώ.
Κάνω τον 21χρονο στρέιτ, νορμάλ άντρα.
Έχει γίνει ρουτίνα να υποκρίνομαι τον τέλειο γιο και αδερφό.
Είσαι ο πρώτος άνθρωπος στον οποίο λέω ότι είμαι γκέι. Ίσως κι ο τελευταίος.
Δεν νομίζω να μπορέσω να πω ποτέ την αλήθεια.
Αν δεν με είχε αγγίξει τόσο βαθιά ο ρόλος σου ως γκέι εφήβου,
δεν θα το έλεγα ούτε σ' εσένα.
Νιώθω έτσι εξαιτίας όσων λένε οι δικοί μου για τους ομοφυλόφιλους.
Ξέρω ότι απλώς κάνεις τη δουλειά σου
και με συγχωρείς που σε φορτώνω με τα προβλήματά μου,
αλλά νιώθω καλά που το λέω σε κάποιον.
Ευχαριστώ για τον χρόνο σου".
Αυτά τα γράμματα, φίλε. Τότε κατάλαβα
ότι κάνω κάτι σημαντικό,
κι ας είναι σε σαπουνόπερα, κι ας είμαι 17 ετών,
κι ας είχα επιφυλάξεις αρχικά για το αν θα έχει αντίκτυπο.
Καθώς οι ήρωες των καθημερινών σειρών τραβούσαν την προσοχή του κοινού,
άλλο ένα φορμάτ μεσημεριανής εκπομπής, το τοκ σόου,
έφερνε αληθινούς ανθρώπους στους τηλεοπτικούς δέκτες.
Έβλεπα το Donahue...
ΣΟΝ ΧΕΪΣ ΗΘΟΠΟΙΟΣ
...κι ένας καλεσμένος ήταν γκέι.
Αυτό ήταν το θέμα.
"Το πιστεύεις ότι μιλάμε σήμερα με έναν γκέι;"
Ο Ντικ μού αποκαλύφθηκε το 1980, πριν αποκαλυφθώ εγώ.
Είναι πολύ δύσκολο με τους γονείς μου και...
Πώς ένιωσες όταν έμαθες ότι ο αδερφός σου είναι γκέι;
Υπάρχει κάτι απίστευτο μεταξύ μας.
Μας έφερε πολύ πιο κοντά.
Αλλά πώς ένιωσες όταν σ' το είπε;
Έπεσα κάτω.
Ήμουν μόνος στο σπίτι όταν παίχτηκε
και, μόλις ήρθαν οι δικοί μου, άλλαξα κανάλι.
ΜΑΡΚ ΣΙΓΚΑΛ ΑΚΤΙΒΙΣΤΗΣ
Ήταν ο Φιλ Ντόναχιου, το πιο επιτυχημένο σόου
μέχρι που ήρθε η Όπρα Γουίνφρεϊ
Όλοι το έβλεπαν το απόγευμα.
Ο Φιλ καλούσε κάποιον και περνούσαν μια ώρα μαζί,
συζητούσαν για τα πάντα στη ζωή του και μετά έκανε ερωτήσεις το κοινό.
Πηγαίνοντας στο αυτοκίνητο σήμερα,
αναρωτιόμασταν τι θέμα θα έχετε σήμερα.
Και παρακαλούσαμε να μην έχετε έναν σωρό γκέι και λεσβίες.
- Έναν σωρό τι... - Αυτό προσευχηθήκαμε.
Δεν εισακούστηκαν οι προσευχές σας.
- Όχι. Εσείς... - Συγγνώμη, τι;
- Είναι ενδιαφέρον. - Σας αρέσει η εκπομπή;
Είναι τέλεια. Πολύ ενδιαφέρουσα.
Ο Φιλ Ντόναχιου μιλούσε για "απαγορευμένα" ζητήματα...
ΟΠΡΑ ΓΟΥΙΝΦΡΕΪ ΠΑΡΟΥΣΙΑΣΤΡΙΑ
...στις Αμερικανίδες, χωρίς να τις πατρονάρει.
Μπορούσε να φτάσει σε αυτό το κοινό, που είναι η καρδιά της Αμερικής,
πολύ σημαντικό για τέτοιες εκπομπές.
Δεν θα ανεχτώ κανέναν να με κρύβει.
Δεν μπορείς να μου το κάνεις.
Όταν πας σε ένα τοκ σόου...
ΠΙΤΕΡ ΣΤΑΛΙ
...θα είναι και άνθρωποι στο κοινό που θα σου αντιταχθούν
και θα ακούσεις το μίσος και την άγνοια.
Θα πρέπει να απαντήσεις σε πραγματικό χρόνο.
Όλοι όσοι ξέρω που έχουν AIDS είναι ομοφυλόφιλοι ή πρεζάκια...
Πείτε μου γιατί το 95% των ασθενών στην Αφρική είναι ετεροφυλόφιλοι.
Είναι κακή η ετεροφυλοφιλία;
Μπορεί στην Αφρική, αλλά στην Αμερική δεν ισχύει αυτό.
Το Donahue ήθελε να καλύπτει τα θέματα από όλες τις πλευρές,
όχι μόνο την προσωπική ιστορία, αλλά το ζήτημα.
Αν δεν μπορούμε να της μιλήσουμε, δεν καταλήγουμε πουθενά.
Δεν θα έπρεπε να μας κάνει έκπληξη που η προκατάληψη δεν υποχωρεί
με αφορμή ένα επεισόδιο Donahue, όσο ισχυρή κι αν είναι η εκπομπή.
Του αναγνωρίζω ότι στο θέμα κάλυψης HIV/AIDS
το Donahue ήταν η πρώτη εκπομπή.
Να μια ηγέτιδα της εποχής μας, η δρ Ρουθ Γουέστχαϊμερ!
Πήγα στην εκπομπή του Φιλ Ντόναχιου,
με το κοστούμι του Ζαν-Πολ Γκοτιέ, για να συγκεντρώσω χρήματα.
Συνήθως δεν έκανα τέτοια.
Το έκανα, όμως, λόγω της επείγουσας ανάγκης
να ενημερωθεί ο κόσμος για τη φρικτή ασθένεια του AIDS.
Να πούμε πως χρειαζόμαστε λεφτά όχι μόνο για τη θεραπεία,
αλλά και για τη φροντίδα αυτών των άτυχων ανθρώπων
που νοσούν από αυτό.
Η δρ Ρουθ ήταν τέλεια να μιλάει για σεξ
με τρόπο αφοπλιστικό.
Μόλις τελείωσες μια όμορφη σχέση.
Ήταν πολύ σοβαρή για μένα. Τον ερωτεύθηκα πολύ.
Όπως σε ακούω να μιλάς, βλέπω ότι πονάς ακόμα.
Ήταν ανοιχτή να απαντήσει σε κάθε ερώτηση για τη σεξουαλικότητα
και νομίζω ότι αυτό έδινε ασφάλεια.
Νομίζω πως πρέπει να βγεις εκεί έξω.
Είσαι πολύ όμορφος άντρας. Μην αποθαρρύνεσαι τόσο εύκολα.
Τα μεσημεριανά τοκ σόου τα έβλεπαν
νοικοκυρές στα προάστια.
Τα έβλεπαν άνθρωποι που δεν είχαν επαφή με ομοφυλόφιλους.
Οπότε, είχαν καίρια συμβολή
στο να αλλάξουν τη στάση απέναντι στην ομοφυλοφιλία.
Όταν μεγάλωνα, ζούσα με τη μητέρα μου που δούλευε,
οπότε, η τηλεόραση ήταν κάτι σαν παρένθετη μπέιμπι σίτερ.
Όταν ήμουν μικρότερη, υπήρχαν πολλά τοκ σόου
κι έτσι, νομίζω πως η πρώτη μου έκθεση
σε τρανς και LGBTQ εκπροσώπους ήταν μέσα από αυτές τις εκπομπές.
ΚΑΝΤΙΣ ΚΕΪΝ ΗΘΟΠΟΙΟΣ
Οι μόνες τρανς εικόνες που είχα
πριν αρχίσω τη φυλομετάβασή μου
ήταν στο Geraldo ή στο Jerry Springer.
Τζέρι!
Γεννήθηκα για να γίνω άντρας.
ΜΕΓΑΛΗ ΤΡΑΝΣ ΕΚΠΛΗΞΗ
Οι περισσότερες εκπομπές με τρανς
ήταν κάπως "Μαντέψτε ποιο είναι κανονικό κορίτσι".
Καλούσαν διάφορες τρανς
και μερικές cis.
Φανταζόσουν ποτέ στη ζωή σου ότι θα βγεις στην τηλεόραση πανεθνικά,
να ξεχωρίζεις άντρες από γυναίκες και να λες "Δεν είμαι σίγουρη";
Ο Μόρι Πόβιτς να βγάζει μερικούς...
ΑΚΤΙΒΙΣΤΡΙΑ
...και να λέει "Ποιο από αυτά τα κορίτσια είναι άντρας;" στην τηλεόραση,
για να γελάσει ο κόσμος και να δείχνει και να κοροϊδεύει...
Πολύ αγενές.
Για μερικούς παρουσιαστές,
τα νούμερα τηλεθέασης ήταν πολύ σημαντικά.
Αυτό έκανε ζημιά στην κοινότητα.
- Πώς σε λένε; - Ρόμπι.
Ρόμπι, είσαι επιβλητική γυναίκα.
Ναι.
Γυναίκα δεν είσαι; Δηλαδή, δεν ξέρω.
Δεν υπήρχε τίποτα άλλο. Δεν ήταν "Γκέι που..."
Αλλά "Αυτοί είναι γκέι και θα το συζητήσουν".
ΠΙΤΕΡ ΠΕΪΤΖ ΔΗΜΙΟΥΡΓΟΣ
Συνήθως ήταν κανένας εκκεντρικός να λέει "Είμαι γκέι, ναι; Άντε!"
Οποιοσδήποτε ήταν εναλλακτικός...
ΑΝΤΑΜ ΛΑΜΠΕΡΤ ΜΟΥΣΙΚΟΣ
...παρουσιαζόταν ως φρικιό ή ως ανέκδοτο.
Αλλά το γεγονός ότι έβλεπες αυτά τα παιδιά στην τηλεόραση
στις τρεις το μεσημέρι στο Geraldo
νομίζω πως μετέτρεπε τη ζωή των εκκεντρικών ανθρώπων και των γκέι
σε τσίρκο, στο οποίο μπορούσες να συμμετέχεις.
- Πείτε "αγάπη". - Αγάπη!
ΡΟΥ ΠΟΛ
- Πείτε "αγάπη". - Αγάπη!
Αγγίξτε την τηλεόραση.
Είναι η σπουδαιότερη εκπομπή που θα δείτε ποτέ.
Πολλά τοκ σόου τότε μας κορόιδευαν...
ΓΟΥΑΝΤΑ ΣΑΪΚΣ ΗΘΟΠΟΙΟΣ/ΚΩΜΙΚΟΣ
...μέχρι το Jerry Jones.
Τότε είδαν πόσο φρικτό, πόσο λάθος και πόσο τραγικό μπορούσε να γίνει.
Στις 6 Μαρτίου 1995, σε ζωντανή εκπομπή...
ο Σκοτ Άμεντουρ αποκάλυψε τον κρυφό ερωτά του
στον ανυποψίαστο, στρέιτ γείτονά του, τον Τζόναθαν Σμιτς.
Ας έρθει ο Τζον, για να δούμε ποιος τον έχει ερωτευθεί.
Να ο Τζον.
Ο κόσμος στο πλατό γελάει, το βρίσκει ξεκαρδιστικό.
Το είχες καταλάβει ότι του άρεσες τόσο;
Όχι. Δεν το ήξερα.
Αλλά όταν επέστρεψαν σπίτι, τον δολοφόνησε.
Τρεις μέρες μετά το γύρισμα, ο Σμιτς πυροβόλησε και σκότωσε τον Άμεντουρ.
Αργότερα ομολόγησε στην αστυνομία
ότι το έκανε γιατί ένιωσε απόλυτη ντροπή από την εμφάνιση στην εκπομπή.
Εκείνος ο άντρας σκότωσε τον γκέι,
επειδή, δεν ξέρω, ντράπηκε ας πούμε;
Το συγκεκριμένο επεισόδιο αποσύρθηκε από το κανάλι.
Ο Τζόναθαν Σμιτς κρίθηκε ένοχος για φόνο δευτέρου βαθμού
και καταδικάστηκε σε 25 με 50 χρόνια φυλάκιση.
Αποφυλακίστηκε τον Αύγουστο του 2017.
Ξέρετε, υπήρχε έλλειψη υπευθυνότητας
σ' εκείνη τη συζήτηση και στο πώς χειρίστηκαν το ζήτημα,
επειδή τους ένοιαζε η θεαματικότητα
κι όχι, στα περισσότερα σημεία...
να ενημερώσουν τον κόσμο.
ΟΠΡΑ
Έκανα μια συνειδητή επιλογή να μη βλάψω κανέναν.
Και το έκανα βλάπτοντας ανθρώπους στην αρχή.
Ακολουθούσα το παράδειγμα των άλλων
κι έκανα αυτό που λέμε τηλεόραση αντιπαράθεσης.
Θυμώνεις επειδή σε βρίζουν μπροστά στα παιδιά σου;
Λένε στα παιδιά μου να μη με αγαπούν επειδή είμαι γκέι.
Δεν ισχύει. Σημασία έχουν τα γεγονότα και...
Στην αρχή, χαιρόμουν που είχα εκπομπή.
Γύρω στο '88, '89, πριν από κάθε εκπομπή,
ζητούσα από τους παραγωγούς να μου πουν τον σκοπό της εκπομπής.
Δεν θα έκανα κάτι που δεν θα γινόταν σκόπιμα,
επειδή είχα αποφασίσει να χρησιμοποιήσω την εκπομπή για καλό.
Άρχισα να αλλάζω τρόπο σκέψης
για το πώς χρησιμοποιείται η τηλεόραση.
Νομίζω... Έχω πολλούς γκέι φίλους, οπότε καταλαβαίνω,
αλλά για πολλά χρόνια υπήρχε άγνοια για το θέμα.
Και ξέρω πως πολλοί εκεί έξω βλέπουν,
επειδή την εκπομπή τη βλέπουν 20 εκατομμύρια, που, όπως κι εγώ,
δεν καταλαβαίνουν τι εννοείτε όταν λέτε "Είμαστε ερωτευμένοι".
Όλοι μάθαιναν μια γλώσσα.
Μάθαιναν πώς να το συζητούν.
Όταν η Όπρα έπιασε τα θέματά μας,
το έκανε με φροντίδα, κατανόηση κι αγάπη.
Όποια κι αν είναι η προσωπική γνώμη σας για την ομοφυλοφιλία,
είτε πιστεύετε ότι είναι σωστό είτε όχι,
σας ζητάμε σήμερα να ακούσετε τον κόσμο στο στούντιο.
Με λένε Χουανίτα, θέλω να πω σε οικογένεια και φίλους ότι είμαι γκέι.
Ελπίζω να μην τους πληγώνω ή να μην τους απογοητεύω,
επειδή είμαι ο ίδιος άνθρωπος που ήμουν πάντα.
Υπήρχαν πολλοί που ένιωθαν αρκετά ασφαλείς,
ώστε να αποκαλυφθούν στην εκπομπή μας.
Δεν το είχαν πει ούτε στους γονείς τους.
Ζητούσαμε από τον κόσμο να υπογράψει ένα συμφωνητικό
που έλεγε "Θα το πεις στη μητέρα σου πριν βγει στον αέρα η εκπομπή",
γιατί δεν έπρεπε να το μάθει από την τηλεόραση.
Είναι ευκολότερο να τους το πείτε έτσι παρά πρόσωπο με πρόσωπο;
Ναι. Έτσι δεν χρειάζεται να τους βλέπω και θα τα ακούσω μετά. Ναι.
Η Όπρα είχε πολλά επεισόδια όπου ήταν...
Ι. ΓΚΛΕΪΖΕΡ - Α. ΤΖΕΪΚΟΜΠΣΟΝ ΔΗΜΙΟΥΡΓΟΙ
...ασύλληπτο αυτό που έβλεπες στην τηλεόραση.
Το κοινό δεν ήταν δεκτικό. Το κοινό στο στούντιο.
Η ομοφυλοφιλία είναι λάθος.
Κι αν πείτε ότι υποστηρίζετε κι αυτήν,
είναι δύο μέτρα και δύο σταθμά.
Ο Θεός που υπηρετώ εγώ δεν νοιάζεται αν είσαι ψηλός ή κοντός ή γκέι.
Στο μυαλό μου σκέφτηκα "Εντάξει, οι γονείς μου θα...
Θα το κάνει ευκολότερο για εκείνους να με αποδεχθούν,
επειδή η Όπρα θα πει ότι δεν πειράζει".
Κι αν η Όπρα πει ότι δεν πειράζει, τότε όλα καλά. Αυτό θα κάνουμε.
Υπάρχει μια εμβληματική στιγμή,
όταν οι ειδήσεις ίσως δεν μας τα έλεγαν όλα
και ο πρόεδρός μας δεν ξεστόμιζε τη λέξη AIDS.
Βλέπαμε τους παρουσιαστές
και θυμάμαι να βλέπω την Όπρα να πηγαίνει σε μια μικρή πόλη.
Το AIDS χτύπησε αυτήν την πόλη πέρυσι τον Ιούλιο,
όταν ένας άντρας που υποπτεύονται ότι έχει AIDS
βούτηξε στην πισίνα της περιοχής.
Προς έκπληξή μου,
οι κάτοικοι της Δυτικής Βιρτζίνια ήθελαν να το συζητήσουν σε συνέλευση.
Γιατί πιστεύατε ότι θα σας καλοδέχονταν, αφού είχατε AIDS;
Γιατί ένιωθα ότι θα πεθάνω και σκέφτηκα πως θα παρέβλεπαν το γεγονός
ότι είμαι ομοφυλόφιλος, θα έβλεπαν ότι χρειάζομαι συμπόνοια
κι ότι θέλω να είμαι στην πατρίδα μου.
ΜΑΪΚ ΣΙΣΚΟ ΕΧΕΙ AIDS
Αυτό που δυσκολευόμουν να παρακολουθήσω
ήταν η οργή και το μίσος προς αυτόν τον άνθρωπο,
που ήδη ζούσε στον φόβο.
Με απωθεί η ασθένειά του κι ο ίδιος.
Είναι ασθένεια της φύσης.
Η φύση θα τακτοποιήσει κάτι που είναι λάθος, θα το εξαλείψει.
Αν ήταν όλοι... Μαζέψτε τους όλους, χωρίς γυναίκες,
θα εξαφανιστούν από προσώπου γης στο άψε σβήσε.
Το AIDS θα τους σκοτώσει έτσι κι αλλιώς.
Το δηλητήριο στην αίθουσα,
και μόνο που το σκέφτομαι μου έρχονται δάκρυα.
Τόσοι άνθρωποι δεν ήξεραν πώς να προσεγγίσουν κάποιον με AIDS.
Δεν είναι μόνο ο φόβος του AIDS.
Πολλοί φοβούνται την ομοφυλοφιλία, τέλος.
Ή την περιφρονούν.
Το γεγονός ότι η Όπρα τού έδειχνε συμπόνοια
και χρησιμοποιούσε την εκπομπή της για να εκπαιδεύσει όλη τη χώρα
μέσα από μία ιστορία
μου έδωσε ελπίδα.
Αυτό που κατάλαβα είναι ο κοινός παρονομαστής των βιωμάτων.
Μας χαροποιούν διαφορετικά πράγματα, μας θλίβουν διαφορετικά πράγματα,
αλλά όταν είσαι λυπημένος, αυτό το συναίσθημα είναι ίδιο για όλους,
σε όλον τον κόσμο.
Ρόλος μου ήταν να κάνω τα εκατομμύρια που έβλεπαν
να το καταλάβουν.
Το χρησιμοποίησα εσκεμμένα ως εργαλείο,
για να βοηθήσω τους ανθρώπους να δουν τον εαυτό τους διαφορετικά,
μέσα από τις ζωές των άλλων.
Στο γυμνάσιο έβλεπα το An American Family,
τη σειρά του PBS για την οικογένεια Λάουντ.
Με είχε συνεπάρει η ιδέα...
ΤΖΟΝΑΘΑΝ ΜΙΟΥΡΙ ΔΗΜΙΟΥΡΓΟΣ
...να πάρω πραγματική ζωή και να την κάνω τηλεόραση.
Έτσι προέκυψε το The Real World.
- Ανακαλύψτε τι γίνεται... - Όταν χάνεται η ευγένεια...
Και βγαίνει η αλήθεια.
Στο The Real World: San Francisco.
Μας είχε προσλάβει το MTV για να κάνουμε ένα σίριαλ
για τους νέους που ξεκινούσαν τη ζωή τους στη Νέα Υόρκη.
Το MTV είπε "Είναι πάρα πολλά χρήματα".
Εμείς είπαμε "Τι θα λέγατε για μια εκπομπή χωρίς σενάριο, για νέους ανθρώπους;"
Αν παίρναμε έξι νέα παιδιά με διαφορετικό υπόβαθρο
και τα βάζαμε μαζί σε ένα σπίτι;
- Θεέ μου! - Ω ρε π...
Τι;
Ήταν ποικιλόμορφο φυλετικά και κοινωνικοοικονομικά.
Είναι εντελώς τρελό.
Θα υπήρχαν συγκρούσεις.
- Έχει πλάκα. - Λέω μόνο...
Οι συγκρούσεις θα έφερναν εξέλιξη.
Κι η εξέλιξη θα δημιουργούσε ιστορίες.
Η Λόρεν Κορέο, η υπεύθυνη του MTV,
μας κοίταξε και είπε "Είναι ό, τι ακριβώς έζησα
όταν μετακόμισα στη Νέα Υόρκη".
Το αγόρασαν αμέσως.
Εγώ ήμουν ένας από τους θεατές...
ΤΖΟΥΝΤ ΟΥΙΝΙΚ
...και σκεφτόμουν "Ωραίο. Τέλεια ιδέα".
Βλέπαμε MTV όλο το 24ωρο τότε.
Οι νέοι είχαν φοβερό κόλλημα με το κανάλι.
Με το που γυρνούσαν από το σχολείο, έβαζαν MTV.
Πρότεινε θεματολογία, έκανε ψηφοφορίες.
Υπογράμμιζε σημαντικά ζητήματα που αντιμετώπιζαν οι νέοι.
Αν γυρνούσατε τον χρόνο πίσω, θα εισπνέατε;
Φυσικά, αν μπορούσα. Το έχω προσπαθήσει.
Ο πρώτος λόγος που το The Real World έκανε τέτοια επιτυχία.
Θέλω το MTV μου!
Το MTV δεν είχε μέχρι τότε εκπομπή που να σε κρατάει κολλημένο.
Ο κόσμος άδειαζε το πρόγραμμά του για να δει The Real World.
ΔΗΜΙΟΥΡΓΟΣ
Σκεφτόσουν "Προφανώς αυτό γίνεται.
Έτσι είναι η ζωή για ανθρώπους έξω από την περιορισμένη εμπειρία μου".
Και η Bunim-Murray αποφάσισε να πάρει έναν ανοιχτά γκέι.
Όχι μόνο μία φορά, το κάνουν ακόμα.
Είμαι η λεσβία.
Στην τρίτη σεζόν, πήραν τον Πέντρο Ζαμόρα.
- Είμαι ο Πέντρο. - Βρήκαμε και τα υπόλοιπα έξι μέλη
και το MTV μάς λέει "Πιστεύουμε πως είναι σημαντικό
οι συγκάτοικοι να ξέρουν ότι θα μπει και κάποιος οροθετικός".
Όταν μετακομίζαμε στο σπίτι, ξέραμε
ότι ένας θα ήταν οροθετικός.
ΠΑΜ ΛΙΝΓΚ
Αλλά δεν ξέραμε ποιος.
Στη θεωρία λες "Δεν ξέρω πώς θα είναι
να ζεις με κάποιον που έχει AIDS". Ακούγεται τρομακτικό.
Αλλά μόλις αντικρίσεις αυτόν τον κούκλο νεαρό,
που είναι φιλικός, έχει πλάκα, είναι συμπαθής και αφοπλιστικός,
γνωρίζεις τον άνθρωπο.
- Ο Πέντρο... - Ο Πέντρο.
- Ο Ζαμόρα.
- Ο Πέντρο. - Ο Πέντρο.
Όλοι στην ηλικία μου έβλεπαν The Real World, άρα έβλεπαν τον Πέντρο.
Τον ερωτευτήκαμε στην εκπομπή. Δεν γινόταν αλλιώς.
Η αλήθεια μου σήμερα είναι ότι ζω με το AIDS.
Δεν πεθαίνω. Ζω με αυτό.
Υπήρξαν διακυμάνσεις μεταξύ των συγκατοίκων
σε σχέση με την άνεση που ένιωθαν να ζουν με τον Πέντρο.
Εγώ δεν ένιωσα άνετα. Εκείνος έχει την ασθένεια.
Να με κάνει να νιώσω άνετα.
Είναι εγωιστικό, αλλά έτσι ένιωσα.
Ευτυχώς, ο Πέντρο ήταν εκπαιδευτής σε θέματα AIDS.
Πολύ προσεκτικά και κάπως στρατηγικά
ξεδίπλωσε κάποια πράγματα.
Πιθανότατα θα πεθάνω πριν από τα 30.
Μάλλον θα πεθάνω πριν κλείσω τα 30.
Αυτό λένε οι στατιστικές.
Κι αυτό που μου υπενθυμίζω διαρκώς είναι πως δεν είμαι στατιστική.
Μερικές φορές ο κόσμος ξεχνάει πως ο Πέντρο ήταν μόλις 22 χρονών.
Παρόλο που ήταν πολύ ώριμος και συγκροτημένος,
ήταν ένα παιδί.
Ήταν ακόμα...
Ήταν ένα 22χρονο παιδί από το Μαϊάμι, που έφευγε πρώτη φορά από το σπίτι
και... ήθελε να γνωρίσουν ποιος ήταν.
Ήταν στην πόλη της αγάπης,
όπου μπορείς να γνωρίσεις κάποιον και να βγείτε ραντεβού.
Καμία πιθανότητα να μετακομίσεις εδώ;
Μπορεί.
Μπορείτε να κρατιέστε από το χέρι χωρίς να ανησυχείτε
ότι κάποιος θα σας κυνηγήσει με κάνα ρόπαλο.
Αλλά όλοι εξεπλάγησαν που έβγαινε ραντεβού και ερωτεύθηκε.
Χαιρόμαστε πολύ που είστε όλοι εδώ για να γιορτάσουμε τη σχέση
που έχουμε με δύο απίστευτους ανθρώπους.
Μου κάνει τη ζωή πολύ εύκολη
και με βοηθά να αντιμετωπίσω τους φόβους μου,
να αντιμετωπίσω την αβεβαιότητα της ζωής μου
όταν ξέρω ότι είναι εδώ.
Σ' αγαπώ.
Αυτά γίνονταν το 1994,
όταν κανείς στην τηλεόραση δεν μιλούσε για γκέι γάμο
με κανέναν τρόπο.
Το μεγάλο θέμα στην τηλεόραση τότε
ήταν ένα γκέι φιλί στη Λεωφόρο του Melrose.
Καληνύχτα.
ΣΤΗ ΛΕΩΦΟΡΟ ΤΟΥ MELROSE
Αλλά το έκοψαν τελευταία στιγμή.
Νιώσαμε λίγο, καταλαβαίνετε... Το έκαναν θέμα
ότι στη σειρά ίσως δείξουν γκέι φιλί.
Θεέ μου.
Αλλά έχουμε έναν γκέι γάμο στην εκπομπή μας.
Μόλις φύγαμε από το σπίτι, κάναμε ένα πάρτι.
Στο πάρτι μάς έδειξαν το πρώτο επεισόδιο,
δεν το είχαμε ξαναδεί.
Θυμάμαι ότι έκλαιγα ασταμάτητα βλέποντας το πρώτο επεισόδιο
και ανακουφίστηκα πολύ
που ο Πέντρο έβγαινε τόσο γεμάτος
και που η ιστορία θα ήταν δίκαιη για εκείνον.
Δεν ξέρω αν καταλάβαινε κανείς γιατί έκλαιγα
βλέποντας το πρώτο επεισόδιο.
Αλλά τότε συνειδητοποίησα
ότι αυτό ήταν το σημαντικό στη σεζόν μας.
Η μετάδοση της σειράς ήταν στα μισά όταν νοσηλεύτηκε ο Πέντρο.
Είχαμε αυτήν τη σουρεαλιστική εμπειρία...
Θα ήταν διασκεδαστικό...
Θα απολαμβάναμε τη χαζομάρα της διασημότητας,
αλλά τώρα όλοι ήθελαν να συναντήσουν τον Πέντρο.
Όταν αρρώστησε,
όλα έγιναν ξαφνικά παράξενα.
Έχω κάτι δερματικές αλλοιώσεις, κάτι τέτοιο.
Ξέρεις, στο μυαλό μου ακουγόταν ανατριχιαστικό.
Είναι πολύ τρομακτικό.
Εγώ...
Εννοώ...
Ο επικοινωνιακός Ζαμόρα δεν μιλούσε.
Πρώτα έχασε την ικανότητα να μιλάει.
Δεν ήταν πως δεν καταλάβαινε τι γινόταν γύρω του.
Απλώς δεν μπορούσε πια να αρθρώσει λόγο.
Ήταν 10 Νοεμβρίου, βράδυ.
Ο Πέντρο ήταν πολύ άρρωστος.
Μείναμε μαζί του όλη νύχτα.
Ήμασταν δίπλα του, να τον ακούμε να αναπνέει.
Ξημέρωσε, ήρθαν οι νοσοκόμες...
να του αλλάξουν σεντόνια, όπως κάθε πρωί.
Και απλώς τον σκέπασαν, γιατί είχε πεθάνει.
ΣΤΗ ΜΝΗΜΗ ΤΟΥ ΑΓΑΠΗΜΕΝΟΥ ΜΑΣ ΠΕΝΤΡΟ ΖΑΜΟΡΑ
Ο Πέντρο πέθανε την επομένη της προβολής του τελευταίου επεισοδίου.
Τα τελευταία χρόνια, ο Πέντρο έγινε μέλος της οικογένειάς μας.
Τώρα, κανείς στην Αμερική δεν μπορεί να πει
ότι δεν γνώρισε κάποιον που έχει AIDS.
Η πρόκληση για όλους μας είναι να κάνουμε κάτι γι' αυτό
και να συνεχίσουμε τη μάχη του Πέντρο.
Είκοσι τέσσερα χρόνια μετά,
και λείπει περισσότερα χρόνια απ' όσα έζησε.
Πέθανε 22 χρονών και έχουν περάσει 24.
Με παρηγορεί το γεγονός ότι, μετά από 24 χρόνια,
ακόμα τον θυμούνται.
Νομίζω ότι ο Πέντρο πέτυχε κάτι πολύ ιδιαίτερο.
Κατάφερε να φέρει μια αληθινή ιστορία στο σαλόνι
εκατομμυρίων ανθρώπων στην Αμερική.
Ειδικά τότε, δεν υπήρχε τίποτα σαν αυτό.
Μεροληπτώ, αλλά θα πω ότι αυτή ήταν η καλύτερη στιγμή των ριάλιτι.
Ήταν το καλύτερο πράγμα που συνέβη ποτέ σε ριάλιτι.
Εγώ... νομίζω πως όλες οι εκπομπές
από τότε και μετά σκέφτηκαν έστω μία στιγμή,
ειδικά όσες απευθύνονται σε νεαρό κοινό,
"Θα είμαστε όντως αυθεντικοί, αν δεν έχουμε LGBT ήρωα;"
Ξαφνικά, όλοι γνωρίζουμε έναν-δύο.
Στο The Real World είπαν ότι δεν είναι αληθινό χωρίς έναν.
ΙΣΤΟΡΙΕΣ ΤΗΣ ΠΟΛΗΣ ΑΡΜΙΣΤΕΝΤ ΜΟΠΙΝ
Πριν μπει στην τηλεόραση ο αληθινός κόσμος,
ο γκέι συγγραφέας Άρμιστεντ Μόπιν
δημιούργησε μια πρωτοποριακή στήλη στην εφημερίδα,
με τον τίτλο Ιστορίες της Πόλης,
εμπνευσμένη από τη ζωή του Μόπιν ως γκέι άντρα στο Σαν Φρανσίσκο.
Έγιναν πολλές προσπάθειες να γίνει ταινία...
ΑΡΜΙΣΤΕΝΤ ΜΟΠΙΝ ΣΥΓΓΡΑΦΕΑΣ
...αλλά ποτέ δεν περιείχαν την ιστορία όπως ήθελα.
Όταν συνειδητοποίησα ότι θα γινόταν στην τηλεόραση,
χάρηκα πολύ γιατί είναι το πιο δυνατό μέσον.
Καθόμαστε, την ανοίγουμε
και της επιτρέπουμε να μας πει για τη ζωή μας.
Αντίθετα με τις παραδοσιακές οικογένειες που είχαμε δει στην τηλεόραση,
οι Ιστορίες της Πόλης έχουν μια κατ' επιλογήν οικογένεια,
που περιλάμβανε LGBTQ χαρακτήρες που αναπτύσσονταν πλήρως.
Οι Ιστορίες της Πόλης λένε την ιστορία του Σαν Φρανσίσκο
και την κοινότητάς μας με όμορφο τρόπο,
ακριβή και γεμάτο αγάπη.
Ήταν μια οικογένεια με διαφορετικές αφετηρίες,
αλλά οικογένεια παρ' όλα αυτά.
Θα επιστρέψω σπίτι, στο Κλίβελαντ.
ΙΣΤΟΡΙΕΣ ΤΗΣ ΠΟΛΗΣ
- Αυτό είναι κανονικός θάνατος. - Μόνο αυτό έχει νόημα.
Έλα εδώ. Ώρα για κοριτσοκουβέντα.
Μιλούσα στη Warner Brothers
και είπαν "Δεν μπορούμε να βάλουμε γκέι ήρωες.
Μπορεί να είναι γείτονες".
Αυτό ήταν το μοντέλο. Ο αστείος γείτονας.
"Κάντε το, αλλά όχι στις ζωές τους.
Δεν θα ξαπλώνουμε μαζί τους".
Και είπα, ίσως με κάποια υπερβολή
"Αν βγάλεις τους γκέι από τον Μόπιν,
είναι σαν να βγάζεις τους φτωχούς από τον Ντίκενς".
Ήξερα πως δεν θα το ξανάκανα.
Είχα δημιουργήσει μια ιστορία εδώ και 45 χρόνια
και δεν θα της άλλαζα πορεία επειδή ένας ηλίθιος στο Μπέρμπανκ
ήθελε να βγάλει τους κουίρ.
Στις 10 Ιανουαρίου 1994,
έκαναν πρεμιέρα στο PBS οι Ιστορίες της Πόλης.
Η εκπροσώπηση LGBTQ δεν είχε προηγούμενο στη δημόσια τηλεόραση.
Ήμουν στο σπιτάκι μου στο Παρνάσους Χάιτς.
Είχα καπνίσει ένα τσιγαριλίκι το απόγευμα
και είχα χαθεί σε μια όμορφη ονειροπόληση με την τηλεόραση αναμμένη.
Ξαφνικά, ξεκίνησε το Entertainment Tonight.
Γυμνό, σέξι έρωτες, γλαφυρή γλώσσα, γκέι εραστές, ναρκωτικά.
Πρόκειται για απαγορευμένη ταινία; Όχι.
Είναι η μίνι σειρά στην απογευματινή ζώνη του PBS.
"Αυτό παίζεται στην απογευματινή ζώνη του PBS".
Το πρώτο που σκέφτηκα ήταν "Επιτέλους! Υπέροχη διαφήμιση".
Λέγοντας πόσο σκανδαλώδες ήταν, όλοι θα γύρναγαν στο PBS να δουν.
Δεν υπήρχαν γκέι φιλιά στη δημόσια τηλεόραση
κι εμείς παίζαμε στο PBS, δηλαδή σε δημόσιο κανάλι.
Στις Ιστορίες της Πόλης σπάσαμε αυτό το φράγμα
όταν ο Τζον κι ο Μάικλ φιλιούνται στο αυτοκίνητο μετά το ραντεβού.
Αυτό προκάλεσε απειλή για βόμβα στο Τενεσί
τη βραδιά της μετάδοσης.
Στην Αμερικανική Οικογενειακή Ένωση ήταν έξαλλοι.
Ο αιδεσιμότατος Γουάιλντμον,
που ο γιος του είναι πρόεδρος της Ένωσης, είπε...
Το ερώτημα είναι αν τα λεφτά των φορολογουμένων...
ΝΤΟΝΑΛΝΤ ΓΟΥΑΪΛΝΤΜΟΝ
...θα χρηματοδοτήσουν έναν ομοφυλόφιλο
για να κάνει πρωκτική συνουσία με έναν άλλον
και να το κάνουν ταινία.
"Πρωκτική συνουσία". Ο δόλιος.
"Το δείχνουν στην τηλεόραση και το βλέπουν τα παιδιά μας".
Καταρχάς, δεν κάναμε αυτό.
Όταν η Ένωση στράφηκε εναντίον της σειράς
και έστειλε βίντεο στα μέλη του Κογκρέσου
με αυτά που θεωρούσαν πιο πιπεράτα,
πέταξαν απλώς λάσπη.
Δείτε τους γυμνούς, δείτε πώς φιλιούνται.
Δείτε τους τρανς στην τηλεόραση, κι άλλα τέτοια.
Το έστειλαν σε όλα τα μέλη του Κογκρέσου,
που το είδαν μόνοι τους στα γραφεία τους.
Και μάλλον διασκέδασαν πολύ.
Το PBS τρομοκρατήθηκε.
Έκαναν τη μεγαλύτερη επιτυχία τους μετά το Upstairs, Downstairs.
Ήταν τεράστια επιτυχία.
ΕΠΙΣΤΡΟΦΗ ΣΤΟ ΦΙΛΕΛΕΥΘΕΡΟ ΣΑΝ ΦΡΑΝΣΙΣΚΟ
Μου είχαν πει νωρίτερα
ότι ανυπομονούσαν να κάνουν και δεύτερη σεζόν.
Οπότε προχωρούσαμε για να ετοιμάσουμε δεύτερη σεζόν.
Και ξαφνικά το παράτησαν.
Είπαν όλες τις φτηνές δικαιολογίες,
εκτός από την αλήθεια.
Ότι φοβούνταν την Ένωση.
ΤΟ PBS ΔΕΝ ΠΡΟΧΩΡΑ ΣΤΗ ΣΥΝΕΧΕΙΑ ΤΗΣ ΣΕΙΡΑΣ
Όσο οι θρησκευτικές οργανώσεις μάχονταν να μείνουν οι LGBTQ ιστορίες εκτός οθόνης,
η συγγραφέας Γουίνι Χόλτσμαν έγραφε ένα νεανικό δράμα
που θα ενέπνεε γενιές ολόκληρες νέων LGBTQ.
Η ιδέα για το My So-Called Life ήταν...
ΓΟΥΙΝΙ ΧΟΛΤΣΜΑΝ ΔΗΜΙΟΥΡΓΟΣ
...μια εκπομπή από την οπτική μιας έφηβης.
Είμαι ερωτευμένη.
Τον λένε Τζόρνταν Καταλάνο.
Έμεινε στην ίδια τάξη. Δύο φορές.
Κλείνει πάντα τα μάτια του...
σαν να πονά όταν κοιτάει γύρω.
Μου ήρθε αυτή η ιδέα
ότι θα άλλαζε εντελώς τη ζωή της
και θα άρχιζε νέες παρέες.
Μου ήταν πολύ φυσικό στις νέες παρέες
να έχει έναν γκέι φίλο.
Είστε η μαμά της Άντζελα;
Ναι.
- Ωραίο σπίτι. - Ευχαριστώ.
Ποιος είσαι;
Αλλά δεν σκέφτηκα καν τη λέξη "γκέι",
για να είμαι ειλικρινής.
Προτίμησα να τον σκεφτώ ως σεξουαλικά ασαφή.
Ο Ρίκι με μπερδεύει λίγο.
Μπορεί να είναι μπάι. Ποιος νοιάζεται;
- Ο ξάδερφός του οδηγά. - Τι; Τι είναι;
Ακούς τις λέξεις που πετά;
- "Μπάι"; - Σημαίνει αμφιφυλόφιλος.
Είχα μιλήσει με την υπεύθυνη κάστινγκ
και της είχα πει "Δεν νομίζω ότι μπορούμε απλώς
να τηλεφωνήσουμε σε ατζέντηδες".
Θα πρέπει να σκεφτούμε δημιουργικά για να βρούμε αυτόν που θέλουμε.
Ας το πάρουμε απόφαση. Ο χώρος δεν είχε
νέους, γκέι, έγχρωμους Λατίνους.
Ο ατζέντης μου είπε "Θέλω να διαβάσεις αυτό.
ΒΑΣΚΕΖ: ΣΤΥΛΙΣΤΙΚΗ ΔΗΛΩΣΗ
Είναι ο ρόλος του Ρίκι.
Πιστεύω ότι είναι κάποιος που θα τον καταλάβεις".
Τον κατάλαβα τόσο, που ένιωσα
ότι κάποιος με παρακολουθούσε στο σχολείο.
ΜΙΣΟΣ ΛΑΤΙΝΟΣ, ΜΙΣΟΣ ΜΑΥΡΟΣ
Πήγα στην ακρόαση.
ΕΝΤΕΛΩΣ ΑΝΔΡΟΓΥΝΟΣ
Μπήκα στον χώρο αναμονής
και σκέφτηκα ότι μόνο εγώ είχα ντυθεί για τον ρόλο,
οι άλλοι φορούσαν χάκι και πόλο
και λέω "Αυτός ο τύπος δεν θα φορούσε ποτέ πόλο".
Είχα βάλει ένα πολύχρωμο πουκάμισο,
είχα σηκώσει τα μαλλιά μου με λακ
και φορούσα eyeliner.
Μπήκα μέσα, γνώρισα τη Μαίρη Γκόλντμπεργκ, την υπεύθυνη,
και κάναμε τη σκηνή.
Πήγαινα προς την έξοδο
και πριν φτάσω στην πόρτα γυρνάω και της λέω...
"Ακούστε, δεν ξέρω αν θα σας ξαναδώ,
αλλά πείτε, παρακαλώ, σε όποιον το έγραψε ότι σημαίνει πολλά για μένα.
Ότι θα είχε αντίκτυπο σ' εμένα
αν το είχα δει όταν ήμουν 15 ετών".
Και μου απαντά "Μην ανησυχείς.
Θα της το πεις μόνος σου".
Ο Γουίλσον, σαν μια απίστευτη σύμπτωση ή σαν ένα καρμικό σημάδι,
ήταν σχεδόν ολόιδιος με αυτό που είχα στο μυαλό μου.
Το να βλέπεις τη σειρά...
ΣΑΡΑ ΡΑΜΙΡΕΖ ΗΘΟΠΟΙΟΣ
...ήταν αναζωογονητικό, συναρπαστικό,
επειδή ήταν παιδιά στο σχολείο
που εξέφραζαν ό, τι σκέφτονταν, ό, τι ένιωθαν.
- Θες να κάνετε σεξ; - Με ποιον;
"Με ποιον";
Ρίκι, δώσε μας την αντρική άποψη.
Ο χαρακτήρας του Ρίκι με άγγιξε.
Ήταν Λατίνος και ένιωθε αταίριαστος.
Ήταν κάποιος που ούτε στον εαυτό του δεν είχε παραδεχτεί
ότι είναι γκέι.
Αρχίζει να νιώθει πως πρέπει να αποφασίσει ποιος είναι.
Σκεφτόμουν να της ζητήσω να πάμε στον χορό.
Γιατί;
Ξέρω ότι θεωρείς τον χορό βλακεία.
Γιατί δεν ζητάς από αυτόν;
Σκάσε!
Μου άρεσε πολύ η σειρά. Απίστευτο που είχε μόνο μία σεζόν.
- Απίστευτο. - Ήταν πολύ ρεαλιστική.
Λατίνος γκέι στην τηλεόραση.
Αυτό ήταν... Είναι τρελό να το σκέφτεσαι για τότε, το 1994.
Αλήθεια πιστεύω ότι θα ήμασταν ωραίοι μαζί.
Εντάξει, αλλά... είσαι γκέι, σωστά;
Δεν μου αρέσει...
Η Γουίνι έδειχνε το ταξίδι του Ρίκι μέχρι να αγαπήσει τον εαυτό του.
Ναι. Είμαι γκέι.
Υποδεχθείτε το καστ του My So-Called Life.
Οι ατζέντηδές μου σκέφτηκαν ότι ήταν καλό
να μην πω πολλά για τη δική μου ιστορία.
Αλλά σύντομα τους έδωσα να καταλάβουν ότι αυτό δεν έπαιζε.
Κάποτε ήμουν ένας κρυφά ομοφυλόφιλος 15χρονος.
Και το γεγονός ότι αυτό γίνεται στη σειρά με εντυπωσιάζει.
Ένας κουίρ να παίζει έναν κουίρ ήταν πέρα από πρωτοποριακό.
Νομίζω πως ο Γουίλσον έβαλε το πρόσωπό του
σε όλους τους κουίρ που κάποτε ήταν έφηβοι...
ΣΥΓΓΡΑΦΕΑΣ/ΗΘΟΠΟΙΟΣ
...που ήθελαν να ταιριάξουν
και πάλευαν με την ιδέα ότι η ζωή τους θα ήταν διαφορετική.
Τότε δεν υπήρχε καθόλου εκπροσώπηση
νεαρών κουίρ ή τρανς στην τηλεόραση.
Ήταν η πρώτη και μοναδική φορά.
Όντας μια τόσο περίπλοκη ύπαρξη,
ως έγχρωμο άτομο και ως γκέι αγόρι με μη συμμόρφωση σε φύλο,
ήταν αρκετά κοντά σ' εμένα.
Είχε σγουρά μαλλιά. Είχε αρκετή μελανίνη στο δέρμα του.
Όταν είσαι νέος, πιάνεσαι απ' όπου μπορείς
όταν έχεις τόσο λίγα πρότυπα.
Η απλή γενναιότητα να είσαι ο εαυτός σου,
μέσα κι έξω από την ιστορία,
είναι αυτό που αλλάζει τον κόσμο.
Ο Γουίλσον Κρουζ έγινε ο πρώτος ανοιχτά γκέι ηθοποιός
που έπαιξε ανοιχτά γκέι βασικό χαρακτήρα στη δημόσια τηλεόραση.
Πίστευα ότι θα ήταν πιο έντονο,
αν οι νέοι καταλάβαιναν ότι ο ηθοποιός
στήριζε την ιστορία του ρόλου.
Όταν κάναμε τον πιλότο το 1993, το ABC δεν το επέλεξε.
Έτσι, περιμέναμε μια ολόκληρη χρονιά.
Συμφώνησα με τον εαυτό μου πως, αν επέλεγαν τη σειρά,
θα έλεγα την αλήθεια στους γονείς μου.
ΕΠΙΣΤΡΕΨΑΜΕ!
Μας επέλεξαν και το είπα πρώτα στη μαμά μου.
Πήγε καλά.
Το είπα στον μπαμπά μου και με έδιωξε από το σπίτι.
Είχαμε τρεις μήνες
μέχρι να αρχίσουν τα γυρίσματα της σειράς.
Κάπου ανάμεσα στο αμάξι μου και στους καναπέδες φίλων,
άντεξα τρεις μήνες.
Όταν είπα την ιστορία μου στη Γουίνι,
αποφάσισε ότι αυτό θα συνέβαινε και στον Ρίκι
στο My So-Called Life.
Είχα αρχίσει να νιώθω υπεύθυνη
ως προς το πώς θα εκφράσω ό, τι καταλάβαινα
από την πραγματική εμπειρία κάποιων νέων γκέι ανθρώπων.
Προφανώς όχι όλων, αλλά δυστυχώς πολλών.
Τα Χριστούγεννα του '93, το είπα στον πατέρα μου και δεν ξαναμιλήσαμε.
Τον Δεκέμβριο του '94,
παίχτηκε το επεισόδιο που διώχνουν τον Ρίκι από το σπίτι του.
Μετά από δέκα, δεκαπέντε λεπτά,
χτύπησε το τηλέφωνο.
Ήταν ο πατέρας μου.
Και...
λέει "Νομίζω ότι είναι καιρός να μιλήσουμε".
Δεν περνάει μέρα να μην πάρω μήνυμα από κάποιον
που να λέει ότι ο Ρίκι άλλαξε τη ζωή του.
Μερικές φορές αναρωτιέμαι
πόσοι πατεράδες πήραν τους γιους ή τις κόρες τους
και είπαν "Νομίζω ότι είναι καιρός να μιλήσουμε".
Αυτή είναι η δύναμη της τηλεόρασης.
Υποτιτλισμός: Άννυ Ζερβού